Amurka za ta janye sojoji daga Afghanistan - BBC Hausa - News
An sabunta: 13 ga Fabrairu, 2013 - An wallafa a 05:51 GMT
Shugaban Amurka, Barack Obama, ya ce kasar za ta janye sojojinta guda dubu talatin da hudu daga kasar Afghanistan a badi.
Shugaban ya bayyana hakan ne a jawabinsa na farko ga 'yan kasar tun bayan zaben da aka yi masa a wa'adi na biyu.
Mista Obama ya ce tuni Amurka ta dawo da dakarunta guda dubu 33 gida daga Afghanistan, yana mai cewa a yanzu dakarun kasar za su rika taka rawa ce kawai a matsayin masu bayar da taimako ga sojojin Afghanistan.
Jawabin Mista Obama ya tabo batutuwa da dama, wadanda suka shafi yadda za a gina tattalin arzikin Amurka.
Ya ce Amurka za ta kammala kulla yarjejeniyar kasuwanci tsakanin ta da kasashen da ke nahiyar Asia.
A cewarsa, hakan zai bayar da dama a bunkasa yadda Amurka ke fitar da kayayyaki kasashen waje sannan a samarwa 'yan kasar karin ayyukan yi.
Obama zai bunkasa tattalin arzikin Amurka22 Janairu, 2013, Amurka
Obama ya nemi Amurkawa su tashi tsaye21 Janairu, 2013, Zaben shugaban kasar Amurka
An rantsar da shugaba Obama a karo na biyu21 Janairu, 2013, Zaben shugaban kasar Amurka